Weather Updates: दिल्ली एनसीआर में गर्मी के साथ नमी वाला मौसम रहने के आसार, असम में बाढ़ से हालात गंभीर, जानें अपने राज्य का मौसम  
दिल्ली में नमी वाला मौसम रहने के आसार
नमी के साथ रहेगी गर्मी
मंगलवार को कुछ इलाकों में हल्की बारिश हुई
Weather Updates: दिल्ली एनसीआर में आज यानी बुधवार को भी गर्मी के साथ नमी वाला मौसम रहने की उम्मीद जताई गई है और हल्की बारिश की संभावना भी है. मंगलवार को दिल्ली एनसीआर (Weather Updates) में सुबह गर्मी के साथ काफी काफी नमी वाला मौसम रहा था. यहां न्यूनतम तापमान 28.8 डिग्री सेल्सियस दर्ज किया गया था. यह मौसम के औसत तपामान से एक डिग्री सेल्सियस अधिक है. सुबह में आर्द्रता का स्तर 57 फीसदी तक पहुंच गया था. मौसम वैज्ञानिक ने मंगलवार को आकाश में बादल छाए रहने और मध्यम बारिश की संभावना जताई है थी. हालांकि कुछ इलाकों में हल्की बूंदाबांदी हुई थी, लेकिन उम्मीद के अनुसार बारिश नहीं हुई थी. मंगलवार को यहां अधिकतम तापमान 35 डिग्री सेल्सियस दर्ज किया गया था.